|  |  |
| --- | --- |
| Møteprotokoll med saksliste | |
| Møtetidspunkt | Mandag 17. februar 2025 |
| Møtested: | I fylkeskontorets lokaler, adresse Fredvang Alle 10, 2321 Hamar |
|  |  |
| Møtedeltakere: |  |
| Fylkesledelse: | Ida Høiby og Tonje Sneve Strandheim |
| Fylkesstyremedlemmer: | Inger Amb  Pia Katrin Søberg Tone Bekken Solhaug  Benedicte Lånke  Marte Nicolaysen  Tone Amundgaard  Trond Balstad  Trude Plassen |
| Øvrige: | Seniorrådgiver Thomas Lykken |
|  |  |
| Forfall: | Elin Svenning  Marita Hauge Pedersen  Oddbjørn Flaa |
| Referent: | Therese Bråten |
| *Distribuert til: Alle fylkesstyremedlemmer og varamedlemmer, samt ansatte ved kontoret.* | |

# Fylkesstyremøte 17.02.2025

## Sak I Godkjenning saksliste.

|  |  |
| --- | --- |
| **Kommentarer:** | Ingen innsigelser. |
| **Vedtak:** | Sakslisten godkjennes. |
|  | **Beslutning:** Enstemmig vedtatt. |

## Sak II Godkjenning protokoll.

|  |  |
| --- | --- |
| **Kommentarer:** | Ingen innsigelser. |
| **Vedtak:** | Godkjenning av protokoll for fylkesstyremøtet 5. desember 2025. |
|  | **Beslutning:** Enstemmig vedtatt. |

## Sak 1/2025 ​ Parkering i HTV områdene.

|  |  |
| --- | --- |
| **Kommentarer:** | Saken gjelder videreføring av vedtak i sak 12/2023. HTV i Gjøvik, Lillehammer og Hamar kommune har ikke tilgang til ansattparkering på sine kontorplasser. I NSFs vedtekter er det nedfelt at HTV ikke skal tape økonomisk på å være i et verv. |
| **Vedtak** | Fylkesstyret vedtar å dekke parkeringsavgiften for HTV i Gjøvik, Lillehammer og Hamar kommune for valgperioden 2025 til 2027.   NSF står som eier av plassene som leies, og HTV står som bruker. |
|  | **Beslutning:** Enstemmig vedtatt. |

## Sak 2/2025 Godkjenning av handlingsplan i HTV områdene.

|  |  |
| --- | --- |
| **Kommentarer:** | Viser til sak 29/2024. I den saken ligger dokumentet "Handlingsplaner 2025 HTV-områdene NSF Innlandet".  Godkjente handlingsplaner utløser økonomiske midler som skal dekke kostnader til de planlagte aktivitetene i handlingsplanen.  Fylkesledelsen har fulgt opp med ulike tiltak for å stimulere flest mulig til å skrive handlingsplan. |
| **Vedtak:** | Innkomne forslag som vises i dokumentet "Handlingsplaner 2025 HTV-områdene NSF Innlandet" godkjennes. Fylkesstyret delegerer til fylkesledelsen muligheten til å godkjenne handlingsplaner som kommer inn etter fristen. Godkjenning skjer utfra kriteriene som er beskrevet i dette dokumentet. HTV områder med godkjente handlingsplaner tildeles økonomiske midler etter fordelingsnøkkelen: kr. 2000 som grunnbeløp og kr. 70 pr. medlem. |
|  | **Beslutning:** Enstemmig vedtatt. |

## Sak 3/2025 Årsrapport HTV områdene.

|  |  |
| --- | --- |
| **Kommentarer:** | På bakgrunn av at verktøyet for handlingsplan ikke gir mulighet for å hente ut årsrapporter ble det sendt ut en undersøkelse med 3 spørsmål. Oppsummert kommer det frem i undersøkelsen at HTV ønsker at fylkeskontoret sender ut nyhetsbrev på e-post, gjennomfører opplæring i bruk av teams og opplæring i KI basert turnus. |
| **Vedtak:** | ​​Fylkesstyret tar svarene til etterretning, og ber fylkeskontoret om å sette opp teams-opplæring på agendaen for 2025. KI baserte turnuser kommer på Oppdateringskonferansen den 25-26/3-25.​​ |
|  | **Beslutning:** Enstemmig vedtatt. |

## Sak 4/2025 ​Regionale fagkvelder.

|  |  |
| --- | --- |
| **Kommentarer:** | I budsjett 2025 er det satt av kr. 100 000 under seksjon 1402 hovedtillitsvalgtområde og aktivitetsnr. 140203 andre aktiviteter, til å gjennomføre regionale fagkvelder.  Det legges frem følgende forslag til søknadskriterier som styret må ta stilling til i dagens møte: -skriftlig søknad fra regionen, hvor det fremkommer informasjon om hvem som tilhører regionen og antall medlemmer.  - hver region kan søke x1 pr år.  - søknadsfrist er innen 1. april i søknadsåret - søknadssum skal brukes på honorar til foreleser og leie av lokaler.  - etter vedtak i forbundsstyret forholder NSF Innlandet seg til Legeforeningens satsene. |
| **Vedtak:** | ​​Fylkesstyret vedtar søknadskriterier for regionale fagkvelder. AU bestemmer hvilken region som blir prioritert ved mange søknader.​​  Sak 4/2025 settes opp som egen sak på styremøte 19. mai 2025, slik at fylkesstyret kan delta i vurdering om det er enkelte regioner som bør prioriteres. |
|  | **Beslutning:** Forslag til vedtak med tilføyelse er enstemmig vedtatt. |

## Sak 5/2025 Fagkursmidler 2025.

|  |  |
| --- | --- |
| **Kommentarer:** | Forbundsstyret reviderte søknadskriterier for fagkursmidler i november 2024 til følgende: - fylkesleddet kan innvilge søknad om fagkursmidler med inntil kr. 7 750,- pr. kurs samt dekning av reiseutgifter.  - målgruppen er tillitsvalgte, hovedtillitsvalgte, fylkesstyremedlemmer inklusive første varamedlem, lokale faggruppeledere og kontaktpersoner i faggrupper uten faggruppeledere.  -tildelingen forutsetter at det legges frem avslag på søknad om midler til fagkurs fra arbeidsgiver.  - søknad om fagkursmidler kan kun innvilges til den som har vært i aktuelt verv i minimum 1 år på søknadstidspunktet.   I 2025 har Innlandet et budsjett på kr. 236 317 til fagkursmidler. I år arrangerer NSF Sykepleiekongressen i Bergen.  I saken legges det frem forslag om at det godkjennes kun én søknad pr. HTV/TV/fylkesstyremedlem/faggruppeleder med formål om at flest mulig skal ha mulighet til å delta på et fagkurs/kongress.  Dersom regnskapsgjennomgang viser at vi har mulighet til å tildele flere søknader pr. søker vil dette bli praktisert. |
| **Vedtak:** | ​​Fylkesstyret godkjenner årets praksis vedrørende tildeling av midler til fagkurs/kongresser​. |
|  | **Beslutning:** Enstemmig vedtatt. |

## Sak 55/2024 Evaluere digitale plattformer.

|  |  |
| --- | --- |
| **Kommentarer:** | Oppfølging av sak 55/2024, hvor fylkesstyret skal evaluere vedtatte målsetningen i 1. kvartal 2025. Digitale plattformer hos NSF Innlandet er Facebook og Instagram.  Fylkesleder informerer om at de store arrangementene vil bli publisert på nsf.no Innlandet, og delt på sosiale medier. I 2024 har det hovedsakelig blitt gjort av fylkesledelsen. For å sikre synlighet på digitale plattformer legges det frem forslag om at  temaet er et fast punkt på fylkesstyremøtene. Fylkesstyret vil få mulighet til å følge opp aktivitetene, gi tilbakemelding og bidra mer aktivt for synlighet på sosiale medier. |
| **Vedtak:** | ​​Fylkesstyrets medlemmer skal være delaktige i å oppfordre TV og HTV til å sende inn saker som kan deles fra deres områder.  Sette digitale plattformer på sakslisten til fylkesstyremøtene.​​  Det opprettes et lokalt nettverk med deltagere som har vært på kommunikasjonskurs 2025 og det formuleres et mandat.  Det tas en henvendelse til kommunikasjonsavdelingen om NSF har en retningslinje for digitale plattformer.  Den gjeldende retningslinje skal opp på en HTV konferanse. Fylkeskontoret setter det vi har gjort og skal gjøre i et system. |
|  | **Beslutning:** Forslag til vedtak med tilføyelse enstemmig vedtatt. |

## Sak 57/2024 Evaluere planlagt og faktisk bemanning 2024.

|  |  |
| --- | --- |
| **Kommentarer:** | Fylkesleder orienterer om tidsplanen for planlagt og faktisk bemanning.  Etter diskusjon i dagens styremøte konkluderes det med at det ikke gjennomføres kartlegging ut mot HTV. Fylkesresultatet publiserer på nettsiden og på sosiale medier med lenke til nettsiden.  Det vil bli iverksatt en jobb med å utarbeide materiell som kan brukes for å presentere faktisk og planlagt bemanning lokalt ute i HTV-området. |
| **Vedtak:** | ​​Fylkesstyret tar evaluering til orientering, og støtter planlagt tidsplan for planlagt og faktisk bemanning for 2025.​ ​ |
|  | **Beslutning:** Enstemmig vedtatt. |

## Sak 6/2025 ​Sak til forbundsstyret i Norsk Sykepleierforbund.

|  |  |
| --- | --- |
| **Kommentarer:** | Delegasjonsmedlemmer fra NSF Innlandet har reist spørsmål om hvorvidt vedtektene i NSF burde oversettes til samisk. |
| **Vedtak:** | ​​Fylkesstyret anbefaler at forbundsstyret i Norsk Sykepleierforbund behandler og vedtar at vedtektene skal oversettes til Samisk. Dette vil være et viktig skritt i retning av økt språklig og kulturell inkludering i forbundet.​​ |
|  | **Beslutning:** Enstemmig vedtatt. |

## Sak 7/2025 ​Oppnevning av HTV Eidskog kommune, Lillehammer kommune, Hamar kommune, Inn Elverum, Østre Toten, Vestre Toten, Engerdal kommune og Fekjær Psykiatriske Senter.

|  |  |
| --- | --- |
| **Kommentarer:** | HTV områder i denne saken har gjennomført valg iht. gjeldende vedtekter.  Det er sendt ut informasjon om valg av ny HTV til alle medlemmer. Innen fristen for å foreslå kandidater var det kommet inn et forslag til kandidat i samtlige HTV områder.  I tråd med gamle vedtekter § 4 A Valg pkt 4 inviteres fylkesstyret til å benytte muligheten til å oppnevne HTV der det foreligger kun en kandidat. |
| **Vedtak:** | Fylkesstyret oppnevner følgende kandidater i HTV områdene:  - Fylkesstyret oppnevner Lise Coucheron Krogstad som HTV for Eidskog kommune i perioden 2025-2027. - Fylkesstyret oppnevner Tonje Sneve Strandheim som HTV for Lillehammer kommune for perioden 2025-2027.  - Fylkesstyret oppnevner Elin Gebhardt som HTV i Hamar kommune for perioden 2025-2027.  - Fylkesstyret oppnevner Toril Merete Nysæter som HTV for INN Elverum for perioden 2025-2027.  - Fylkesstyret oppnevner Benedicte Lånke som HTV for Østre Toten kommune i perioden 2025-2027. - Fylkesstyret oppnevner Lise Røislie Halveg som HTV for Vestre Toten kommune for perioden 2025-2027.  - Fylkesstyret oppnevner Julie Husfloen Lillestu som HTV for Engerdal kommune for perioden 2025-2027.  - Fylkesstyret oppnevner Mona Landsend Strandbråten som HTV ved Fekjær Psykiatriske Senter for Fekjær for perioden 2025-2027.   Fylkesstyret gir fylkesledelsen mandat til å oppnevne HTV der det bare foreligger en kandidat frem til nytt valgreglement er vedtatt. |
|  | **Beslutning:** Enstemmig vedtatt. |

## Sak 8/2025 Politisk påvirkning Stortingsvalget. ​

|  |  |
| --- | --- |
| **Kommentarer:** | Fylkesleder orienterer om hvordan Innlandet fylke skal drive politisk påvirkningsarbeid inn mot Stortingsvalget.  Fylkesledelsen er i gang med tiltakene i påvirkningsarbeidet og det vil foregå frem til valgdagen 8. september 2025. |
| **Vedtak:** | Saken tas til orientering. |
|  | **Beslutning:** Saken tatt til orientering. |

## Sak 9/2025 Økonomiske retningslinjer til HTV området.

|  |  |
| --- | --- |
| **Kommentarer:** | Fylkesleder orienterer om den reviderte versjonen av økonomiske retningslinjer til HTV områdene. |
| **Vedtak:** | ​Fylkesstyret godkjenner revideringen av økonomiske retningslinjer. |
|  | **Beslutning:** Enstemmig vedtatt. |

## Sak 10/2025 Valg i virksomheten

|  |  |
| --- | --- |
| **Kommentarer:** | Forbundsstyret inviterer til høring av reglementet knyttet til valg i HTV områdene. Reglementet heter nå valg i virksomheten. Høringsinstanser er alle HTV, fylkesstyrene og fylkeskontorene. Høringsfrist er 2. mai 2025. Fylkesleder går gjennom reglementet, og informerer om endringene fra de gamle vedtektene. |
| **Vedtak:** | AU får fullmakt til å sende inn høringsinnspill innen fristen 2. mai 2025. |
|  | **Beslutning:** Enstemmig vedtatt. |

## Sak 11/2025 Kompetanseområde

|  |  |
| --- | --- |
| **Kommentarer:** | I forbindelse med etablering av 7 nye fylkeskontor fra 1. april 2025 har det etter drøfting med tillitsvalgte i NSF blitt besluttet å etablere kompetanseområder med felles administrativ leder med driftskoordinator funksjon på hvert fylkeskontor.  Innlandet, Vestfold og Telemark vil tilhøre et kompetanseområde med felles telefonsløyfe og samarbeide om saksbehandling.  Administrativ leder skal ha personal- og økonomiansvar og overordnet driftsansvar i hele området. Driftskoordinator skal ivaretar lokal drift og samarbeide tett med administrativ leder og fylkesleder.  Ved fylkeskontoret i Innlandet er det seniorrådgiver Thomas Lykken som blir driftskoordinator, og som vil overta noen av oppgavene knyttet til den daglige driften som administrativ leder har hatt ansvar for.  Modellen skal piloteres ut 2025, og evalueres sammen med de andre ledermodellene.  Videreutvikling av fylkeskontorene skal fortsette, for å sikre medlemmer i NSF likeverdige tjenester. Foreløpig målsetting for arbeidet er:  - Skape god endringskapasitet i fylkesleddet i NSF  - Sikre likeverdig tilbud for medlemmer og tillitsvalgte i møte med fylkeskontor  - NSF har definert kjerneoppgaver og-kompetanse på fylkeskontor  - NSF har definert spesialistoppgaver og-kompetanse på fylkeskontor  - Etablere arbeidsverktøy/støttesystemer som bidrar til et likeverdig tilbud til medlemmer og tillitsvalgte  - God samordnet ledelse av fylkeskontoret  - Utvikle kultur for læring og samarbeid |
| **Vedtak:** | Saken tas til orientering. |
|  | **Beslutning:** Saken tatt til orientering. |

## Sak III Orienteringssaker.

|  |  |
| --- | --- |
| **Kommentarer:** | Fylkesledelsen orienterer om: - fylkeskontoret kjøpte bårebukett Hilda Marie Narum bortgang. - KS strategi konferanse Innlandet. - fylkesledelsen har fulgt opp KS strategi dokument som planlagt og presentert i tidligere styremøte.  - kåret årets sykepleierleder.  - A team samling. - fagdag respons og oppfølgingstjenester Innlandet \_Helse INN  - fagdag geriatri og demens på Moelven.  - KS Tørn Rusta for fremtiden samling. - Reidun Hov fikk kongens fortjenestemedalje.  - karrieredag på NTNU. - opplæring 3 års studenter. HINN og NTNU. |
|  |  |
| **Vedtak:** | Saken tas til orientering. |
|  | **Beslutning:** Saken tatt til orientering. |

## Sak Saksnr. Eventuelt

|  |  |
| --- | --- |
| **Kommentarer:** | Fylkesstyret kommer med innspill på at arbeidstid og avtalerett settes opp som sak på fylkesstyremøtet 19. mai 2025. |
|  |  |
| **Vedtak:** | Klikk og skriv vedtak. |
|  | **Beslutning:** Klikk og skriv vedtak. |